Anders Behring Breivik
**Anders Behring Breivik** [anders beering bräivik] (alates juunist 2017 **Fjotolf Hansen**; sündinud 13. veebruaril 1979) on norra terrorist, kes tappis Utøya saarel 69 inimest ja korraldas pommiplahvatuse Oslos, mis tappis 8 inimest.

Algselt teatasid võimud, et hukkus vähemalt 85 inimest. Hiljem hukkunute arvu langetati, sest selgus, et osa hukkunuid loeti topelt ja lõpuks esitati Breivikile süüdistus 69 inimese tapmises 22. juulil 2011 Norra Töölispartei noortekogu laagris ja kaheksa inimelu nõudnud pommiplahvatuse korraldamises samal päeval Oslos, peaministri büroo vahetus läheduses. Breivik on tapatööd omaks võtnud.

Politsei kinnitust mööda sai Breivik Utøya saarel segamatult tappa 90 minutit ja kui erirühm talle viimaks lähenes, alistus ta vastupanu osutamata. Tapatööks kasutas ta püstolit ja poolautomaatset karabiini Ruger Mini-14.

Politsei ja kohaliku meedia teateil nimetab ta ennast vaadetelt rahvuslaseks, paremäärmuslaseks ja kristlikuks konservatiiviks.

Breivik kirjeldas oma sõjakat paremäärmuslikku ideoloogiat 1518-leheküljelises manifestis "2083 – A European Declaration of Independence", mille ta riputas internetti rünnakute päeval inglispärase varjunime Andrew Berwick all. Ksenofoobset kristlikku rahvuslust kirjeldavas manifestis toetab ta muuhulgas kultuurilist konservatismi, parempoolset populismi, antiislamiseerimist ja "paremäärmuslikku sionismi" ning õigustab islami, marksismi ja multikulturalismi vägivaldset väljajuurimist Euroopast.

Algselt uskus politsei, et Breivik tegutses üksi, kuid ei välistanud võimalikke kaasosalisi. Ülekuulamisel väitis ta, et teda aitas kaks äärmuslaste rühma. Kohus vastas eitavalt Breiviki soovile, et kohtuistung oleks avalik ja ta saaks kanda vormi, kuna ei soovitud anda talle võimalust oma vaadete propageerimiseks. 25. juulil toimus kinnine kohtuistung. Breivikki süüdistati kriminaalseadustiku alusel terrorismis. Kohtuotsusega peeti teda järgmiste kohtuistungite ootel kinni kaheksa nädalat, neist neli esimest üksikvangistuses.

Breiviki advokaat Geir Lippestad kinnitas BBC-le, et tema arvates on Breivik hull ja enne kohtuistungit tuleb hinnata tema psühhiaatrilist seisundit. Samuti on Lippestad väitnud, et enne kuritegu tarbis Breivik seni tuvastamata narkootilisi aineid.

24. augustil 2012 luges kohtunik Wenche Elizabeth Arntzen ette kohtuotsuse, mille järgi Breivik oli süüdiv ja ta mõisteti 21 aastaks vangi.  Norra seaduste järgi on 21 aastat maksimaalne, mis terrorismi eest võimalik määrata. Norras on kasutusel karistusjärgne kinnipidamissüsteem, mis võimaldab Breivikit kinni pidada kauem kui 21 aastat.

Breivik ja Baltimaad
--------------------

Manifestis tunnustas Breivik baltlaste sallimatust islami, mustlaste ja Euroopa Liidu vastu ning mainis kiitvalt ka üht Leedu, seitset Läti ja kaht Eesti rahvuslaste organisatsiooni: Eesti Iseseisvusparteid ja Eesti Rahvuslikku Liikumist.

Breiviki sõnavõttu kommenteerides lausus Venemaa esindaja NATO juures, endine Venemaa välisminister Dmitri Rogozin, et "pole ime, et tavakodanikud Norra-taoliste veretööde korraldamiseks julgustust saavad, kui paljud poliitikud, sealhulgas Balti riikide omad, natsismi ülistavad".

Eesti Iseseisvuspartei juht Vello Leito eitas uudisteportaalile Delfi antud intervjuus kontakte Norra Progressiparteiga, kuid väitis, et Breiviki ülestunnistus saadi väljapressimise teel ja tegelikult on sündmuste taga rahvusvaheline vandenõu "kõikide Euroopa maade ja riikide patriootide vastu, seejuures ka Eesti Iseseisvuspartei patriootide vastu".

Kohtus tõendina esitatud piletitest selgus, et kohtualune käis Eestis 2004. aasta 28. aprillil kell pool kümme õhtul ja sõitis tagasi järgmisel päeval kella 15.20 ajal. Selle aja jooksul avas ta endale pangas konto ja ta enda sõnul toimusid tal Eestis ka kohtumised. Samuti käis Breivik Leedus, kus avas samuti pangakonto.

Isiklikku
---------

Anders Behring Breivik on lõpetanud Oslo kaubanduskooli (*Oslo Handelsgymnasium*).

1999. aastal astus ta Norra Progressiparteisse. Aastatel 1997–2007 oli ta sama partei noorteorganisatsiooni liige ja on olnud Progressipartei ühe Oslo osakonna aseesimees.

Breivik oli vabamüürlane ja visati ordust välja vahetult pärast veretööd.

Viited
------

1. ↑  Anders Behring Breivik birthday.no
2. ↑  "Norway attacks: profile of suspect Anders Behring Breivik" The Telegraph, 23. juuli 2011
3. ↑  "Anders Behring Breivik" skattelister.no
4. ↑  Sean Rayment "Modest boy who became a mass murderer" Sydney Morning Herald, 25. juuli 2011 (vaadatud 25. juulil 2011)
5. ↑   Norra hukkunute arv langes: Oslos hukkus 8 ja saarel 68 inimest
6. ↑   Norra veretöö ohvrite arv kasvas veelgi
7. 1 2 3 4  Norway Killing Suspect’s Postings Offer Clues, bloomberg.com, Jul 24, 2011
8. ↑  Omstritt gevär vid dödsskjutningarna. GP, 26.07.2011. (Kasutatud 27. juulil 2011.)
9. ↑  Norway killer Anders Breivik carried out slaughter pumped up on steroids and listening to X Factor anthem, mirror.co.uk, 26.07.2011. (Kasutatud 27. juulil 2011.)
10. 1 2  J. David Goodman "At Least 80 Are Dead in Norway Shooting" The New York Times, 23. juuli 2011 (vaadatud 23. juulil 2011)
11. ↑  "Man held after Norway attacks right-wing extremist: report" Reuters, 22. juuli 2011 (vaadatud 22. juulil 2011)
12. ↑  Asepolitseiülem Roger Andresen: "We have no more information than... what has been found on [his] own websites, which is that it goes towards the right and that it is, so to speak, Christian fundamentalist." "Norway police say 85 killed in island youth camp attack" BBC News, 2011-07-23 (vaadatud 2011-07-25)
13. 1 2 3  Ben Hartman "Norway attack suspect had anti-Muslim, pro-Israel views" The Jerusalem Post, 24. juuli 2011
14. 1 2  Bjoern Amland, Sarah Dilorenzo "Lawyer: Norway suspect wanted a revolution"[*alaline kõdulink*] Forbes/Associated Press, 24. juuli 2011 (vaadatud 24. juulil 2011)
15. ↑  Anne Linn Kumano-Ensby "Sendte ut ideologisk bokmanus en time før bomben" NRK News, 23. juuli 2011 (vaadatud 23. juulil 2011)
16. ↑  "Norwegian Massacre Gunman was a Right-Wing Extremist who hated Muslims" The Daily Mail, 24. juuli 2011
17. ↑  "Norway killings: Breivik posted hate-filled video on YouTube hours before attacks". *The Daily Telegraph.* 24. juuli 2011
18. ↑  "2083 — A European Declaration of Independence", PDF (vaadatud 24. juulil 2011)
19. ↑  Peter Beaumont "Anders Behring Breivik: profile of a mass murderer" The Guardian, 23. juuli 2011 (vaadatud 25. juulil 2011)
20. ↑  Debra J. Saunders "Norwegian Crime and Punishment", San Francisco Chronicle, 26. juuli 2011 ~ *"... the anti-multiculturalism, anti-Muslim and anti-Marxist message of his 1,500-page manifesto."*
21. ↑  "Anders Behring Breivik (32) i Oslo ble pågrepet etter bombe og massedrap" [TV 2 (Norra)|TV 2], 22. juuli 2011
22. ↑  "Norwegian massacre gunman was a right-wing extremist who hated Muslims" Daily Mail, 22. juuli 2011 (vaadatud 22. juulil 2011)
23. ↑  "Pågrepet 32-åring kalte seg selv nasjonalistisk" Verdens Gang, 23. juuli 2011 (vaadatud 26. juulil 2011)
24. 1 2 3  Steven Erlanger, Alan Cowell "Norway suspect hints that he did not act alone" The New York Times, 25. juuli 2011
25. ↑  Gerli Luste "Massimõrvari advokaat: Breivik on hull" ERR, 26.07.2011 (vaadatud 27. juulil 2011)
26. ↑
27. ↑  Anne Oja "Breivik kiitis oma manifestis ka Balti äärmuslasi" Äripäev, 26.07.2011 (vaadatud 27. juulil 2011)
28. ↑  Liina Metsküla "Breivik mainib oma manifestis Eesti parteisid ja küüditamisi" Õhtuleht, 26. juuli 2011 (vaadatud 27. juulil 2011)
29. ↑  Seitsmesed uudised (vaadatud 27. juulil 2011)
30. ↑  Anna-Liisa Mets "Rogozin: Norra juhtum sai võimalikuks, sest Baltimaad ülistavad natsismi" Õhtuleht, 27. juuli 2011 (vaadatud 27. juulil 2011)
31. ↑  Triinu Laan "Eesti Iseseisvuspartei juht: Breivik oli pisike ettur" Delfi, 26. juuli 2011 (vaadatud 27. juulil 2011)
32. ↑  "Dader bloedbad bewondert Geert Wilders" Bloedbad Oslo, HLN
33. ↑

Välislingid
-----------

* Anders B. Breivik (AndersBBreivik). Twitter
* Henn Põlluaas: Oodates multikultirühmlaste öist koputust
* Norra politsei avalikustas massimõrvar Breiviki kõned
* 

*Selle artikli kirjutamisel on kasutatud ingliskeelset artiklit en:Anders Behring Breivik seisuga 26. juuli 2011.*